Държавен вестник, бр. 14, 2015 г., стр. 61

БРОЙ  14	
Д Ъ Р Ж А В Е Н  В Е С Т Н И К 	
СТР.  61  
(2) Срокът на валидност на становището 
за допустимост се определя въз основа на 
най-краткия срок на валидност, посочен в 
документите по ал. 1, но не по-дълъг от 5 
години.
(3) Срокът на валидност на издадено ста-
новище за допустимост се прекратява преди 
изтичането на срока по ал. 2, както следва:
1. след крайната дата на периода на ед-
новременно прилагане по чл. 17, параграф 
5, буква „в“ на Регламент (ЕС) № 305/2011;
2. при издаване на Европейска техническа 
оценка на продукта;
3. две години след замяна или отмяна на 
версия на техническа спецификация по чл. 8, 
ал. 1, в съответствие с която е изпитан или 
класифициран продуктът;
4. при промяна на компонентите на про-
дукта.
Чл. 12. Становището за допустимост съ-
държа:
1. наименование и адрес на лицето, което 
го издава;
2. номер и дата на издаване;
3. брой страници и брой приложения;
4. търговско наименование на строителния 
продукт;
5. тип на продукта, нива и класове (ако 
има такива);
6. наименование и адрес на производителя;
7. срок на валидност;
8. нормативно основание за издаване на 
становището за допустимост;
9. описание и предназначение на продукта 
(текст и/или чертежи, дадени в приложение);
10. нива на характеристиките на продукта, 
свързани с удовлетворяването на основното 
изискване „безопасност при пожар“ към 
строежите, и методите за изпитване и/или 
изчисляване;
11. указания за проектиране и/или ин-
струкции за монтаж.
Чл. 13. (1) Строителните продукти, за 
които няма влезли в сила хармонизирани 
стандарти и не е издадена ЕТО, се оценяват 
за съответствие с националните изисквания 
по чл. 8, ал. 1 от:
1. лица за оценяване на съответствието 
с националните изисквания, оправомощени 
от министъра на регионалното развитие и 
благоустройството по реда на глава трета, ко-
гато националните изисквания са определени 
със заповед на министъра на регионалното 
развитие и благоустройството съгласно чл. 8, 
ал. 1, т. 5, или от
2. производителя или неговия упълномо-
щен представител въз основа на протоколи 
от изпитване, издадени от лаборатории за 
изпитване, сертификати за системи за управ­
ление на качеството или други документи, 
доказващи съответствие с изискванията, кога-
то за продукта няма определени национални 
изисквания по чл. 8, ал. 1, т. 5.
(2) Декларация за характеристиките на 
строителния продукт по чл. 4, ал. 1, т. 2 се 
съставя от производителя или от неговия 
упълномощен представител въз основа на:
1. сертификати за съответствие в случаите 
по ал. 1, т. 1, или
2. протоколи от изпитване, издадени от 
лаборатории за изпитване, и/или сертифика-
ти за системи за управление на качеството, 
сертификати за съответствие или други доку-
менти, доказващи съответствие с изискванията 
в случаите по ал. 1, т. 2.
(3) Когато за строителен продукт не са 
определени изисквания по чл. 8, ал. 1, декла-
рация за характеристиките на строителния 
продукт по чл. 4, ал. 1, т. 2 се съставя от 
производителя или от неговия упълномощен 
представител въз основа на протоколи от из-
питване или други документи, удостоверяващи 
характеристиките на продукта.
(4) Когато за национални изисквания, 
определени по чл. 8, ал. 1, т. 5, няма опра-
вомощени лица по ал. 1, т. 1 и § 4, ал. 1 от 
преходните и заключителните разпоредби, 
производителят издава декларация за ха-
рактеристиките на строителния продукт по 
реда на ал. 2, т. 2.
Чл. 14. (1) Лицата за оценяване на съответ-
ствието с националните изисквания по чл. 13, 
ал. 1, т. 1 издават сертификати за съответствие 
въз основа на протоколи от изпитване и/или 
изчисления съгласно методите, предвидени в 
националните изисквания по чл. 8, ал. 1, т. 5, и 
ежегодна оценка на производствения контрол, 
упражняван от производителя, за осигуряване 
постоянството на характеристиките.
(2) Лицата по ал. 1, т. 1 признават прото-
коли от изпитване, издадени от акредитира-
ни лаборатории, и сертификати за системи 
за управление на качеството, издадени от 
акредитирани органи по сертификация на 
системи за управление на качеството, когато 
доказват изпълнение на националните изис-
квания и постоянство на характеристиките, 
определени с тях.
Чл. 15. (1) За строителни продукти, оценени 
за съответствие с национални изисквания, 
включващи отменени издания на техничес­
ките спецификации по чл. 8, ал. 1, т. 2 и 3, 
се счита, че осигуряват изпълнението на ос-
новните изисквания към строежите и могат 
да се влагат в тях въз основа на декларация 
за характеристиките на строителния продукт, 
определени съгласно отменените издания на 
техническите спецификации, когато са пус-
нати/предоставени на пазара в срок до две 
години считано от отмяната/замяната.